Youku

Youku () — Çinin paytaxtı Pekində yerləşən video paylaşma, video-hostinq sistemidir. Alibaba Group Holding Limited-in şirkətlərindən biri kimi fəaliyyət göstərir. Youkunun mərkəzi Pekinin Haidian bölgəsində yerləşən Sinostil Plazanın beşinci mərtəbəsindədir. 12 mart 2012-ci il tarixində Youku Tudou ilə stoka hazır bir əməliyyatda birləşmək barədə bir razılığa gəldi. Yeni müəssisə "Youku Tudou" şirkəti adlandırıldı. Youkunun gündəlik 800 milyon baxışı və 500 milyon aktiv istifadəçisi vardır. Youku iQiyi, Sohu və 56.com ilə birlikdə Çinin ən böyük video və yayım xidmət platformalarından biridir.

 Tarixi 

 Qurulma (2003-2012) 
Youku 2003-cü ilin mart ayında əvvəlcə "Sohu" şirkətində çalışan Viktor Ku (Qu Yonqkin) tərəfindən qurulmuşdur. Saytın ilkin maliyyələşdirilməsi Ku tərəfindən yığılmış 1Verge fondundan gəldi. Saytın beta versiyası 2003-cü ilin iyun ayında, veb-sayt versiyası isə rəsmi olaraq həmin ilin dekabr ayında istifadəyə verildi. 2009-cu ilin dekabrında ümumilikdə 110 milyon dollar vəsait topladığını elan etdi. Həmin il Youku 200 milyon ümumi gəlir əldə etdi. 2010-cu ilin yanvar ayında Youku.com Çin internet video sektorunda 1-ci yeri tutmuşdur. 

 Birləşmə (2012- indiyə qədər) 
Youku şirkəti 12 mart 2020-ci il tarixində Youku Tudou adlı şirkət ilə birləşmək barədə razılığa gəldi və iki şirkətin birləşməsindən "Youku Tudou" şirkətinin əsası qoyuldu. Çinin ən böyük iki onlayn video şirkətlərindən olan Youku və Tudou birləşərək Çinin ən böyük video paylaşma sisteminin də əsasını qoydular. İdarə Heyətinin sədri Youkunun prezidenti Viktor Ku oldu. Şirkət 6 noyabr 2015-ci ildə Alibaba Group Holding Limited tərəfindən alındı. 2016-cı ilin dekabr ayında abunə sayı 30 milyona çatdı.

 İstinadlar 

 Xarici keçidlər 

 Bizimlə əlaqə. "Youku". 27.12.2010.
 Maliyyə hesabatı . "Youku". 22.04.2015.
 Youku və Tudou şirkətləri birləşdilər "The Wall Street Journal". Nyu York. 12.03.2012.
 Çinin Onlayn Video Bazarı. "TechNode". 02.01.2017
 "Böyüklər Torpağı": Youku və Tudou birləşməsi. forbes.com. 16.11.2012.

Kateqoriya:Çin brendləri
Kateqoriya:Veb-saytlar
Kateqoriya:Striminq xidmətləri